ΓΡΑΠΤΗ ΕΡΩΤΗΣΗ E-1217/02

υποβολή: Cristiana Muscardini (UEN) προς την Επιτροπή

(29 Απριλίου 2002)

Θέμα: Ταξινόμηση του νωπού γάλακτος

Η πολεμική που έχει ξεσπάσει στην Ιταλία όσον αφορά την ερμηνεία που θα πρέπει να δίδεται στον ορισμό ενός γαλακτοκομικού προϊόντος θεωρουμένου νωπού, έστω με την προσθήκη ουσίας που εντοπίζεται με κάποιο χρώμα, με διάρκεια έκθεσης προς πώληση 8 ημέρες, δεν μπορεί να αφήνει αδιάφορη την Επιτροπή τόσο από την άποψη του άρθρου 2 της οδηγίας 2000/13/ΕΚ(1) της 20ης Μαρτίου 2000 όσο και από την άποψη της οδηγίας της 16ης Ιουνίου 1992 αριθ. 92/46/ΕΟΚ(2).

Στην απάντησή της στην ερώτηση Ρ-0352/02(3) για το ίδιο θέμα, η Επιτροπή δηλώνει ότι δεν διαθέτει επαρκείς πληροφορίες σχετικά με τη διαδικασία παραγωγής του γάλακτος για το οποίο γίνεται λόγος. Είναι αναγκαίο να έχουμε μια πιο λεπτομερή περιγραφή της διαδικασίας αυτής -προσθέτει- προκειμένου να αξιολογήσουμε κατά πόσον η επισήμανση του προϊόντος αυτού συμμορφώνεται με την κοινοτική νομοθεσία.

Υπό τα δεδομένα αυτά, γιατί η Επιτροπή δεν έκρινε σκόπιμο να ζητήσει τις αναγκαίες πληροφορίες προκειμένου να αξιολογήσει την ποιότητα και τη νομιμότητα της διαδικασίας που επιτρέπει να χαρακτηρίζεται νωπό το γάλα που δεν είναι νωπό·

Εφόσον δενπάρχει σε κοινοτικό επίπεδο ένας αυστηρός ορισμός του νωπού γάλακτος, ώστε οι ευρωπαίοι καταναλωτές να μην οδηγούνται να θεωρούν ως νωπό ένα προϊόν πουφίσταται διάφορες επεξεργασίες, γιατί δενποβάλλει η Επιτροπή κατάλληλες προτάσεις για τον ορισμό του νωπού γάλακτος (ή του ψωμιού, για να αναφέρουμε ένα άλλο παράδειγμα)·

Η ύπαρξη κοινής αγοράς είναι δυνατόν να επιτρέπει για πολύν ακόμη καιρό κοινές ονομασίες για προϊόντα τα οποία στην πραγματικότητα έχουνποστεί διαφορετικές επεξεργασίες·

Έως πότε θα επιτρέπει η Επιτροπή τη μη προστασία του καταναλωτή και θα ανέχεται, όπως στην παρούσα περίπτωση, την έλλειψη διαφάνειας όσον αφορά την περιοχή προέλευσης του προϊόντος και την ποιότητά του·

Τέλος, έχει αποφασίσει η Επιτροπή να κάνει τα αναγκαία βήματα για τη συλλογή κάθε πληροφορίας, όσο το δυνατόν λεπτομερέστερης, σχετικά με τη βιομηχανική επεξεργασία στην οποίαποβάλλεται το εν λόγω γάλα και την εξακρίβωση της συμμόρφωσης της επισήμανσης του προϊόντος αυτού με την κοινοτική νομοθεσία·

(1) ΕΕ L 109 της 6.5.2000, σελ. 29.

(2) ΕΕ L 268 της 14.9.1992, σελ. 1.

(3) ΕΕ C 160 E της 4.7.2002, σελ. 211.

Απάντηση του κ. Byrne εξ ονόματος της Επιτροπής

(15 Ιουλίου 2002)

Η Επιτροπή συγκέντρωσε περισσότερες τεχνικές πληροφορίες για τη διαδικασία παραγωγής του γάλακτος στο οποίο αναφέρεται η αξιότιμη βουλευτής. Βάσει αυτών, όπως η Επιτροπή ήδη ανέφερε στην απάντησή της προς τη γραπτή ερώτηση P-0352/02, μπορεί να δοθεί η απάντηση ότι σήμερα δενπάρχουν κοινοτικά πρότυπα ποιότητας που να θέτουν κριτήρια για τον ορισμό του φρέσκου γάλακτος, όπως π.χ. το χρονικό διάστημα που έχει παρέλθει από το άρμεγμα και μετά. Επομένως, ελλείψει ειδικών κοινοτικών κανόνων, τα κράτη μέλη διατηρούν την ευχέρεια να εκδίδουν εθνικές διατάξεις, συμβατές με τους κανόνες της συνθήκης ΕΚ, και η Επιτροπή πληροφορήθηκε ότι τέτοιες διατάξεις ισχύουν στην Ιταλία.

Ωστόσο, η Επιτροπή συμμερίζεται τις ανησυχίες της αξιότιμης βουλευτού όσον αφορά το δικαίωμα του καταναλωτή να έχει σαφή πληροφόρηση για τη φύση και τα χαρακτηριστικά του προϊόντος που τέθηκε σε κυκλοφορία εντός της Ένωσης και να μπορεί να εκτιμά τις διαφορές ποιότητας πουπάρχουν στο εσωτερικό μιας οικογένειας προϊόντων. Υπάρχουν ήδη ανάλογες κοινοτικές διατάξεις για ορισμένα προϊόντα, όπως τα αυγά(1), για τα οποία η φρεσκάδα αποτελεί σημαντικό χαρακτηριστικό ποιότητας για τον καταναλωτή.

Αρχικά, η Επιτροπή δέχθηκε την πρόταση του Ευρωπαϊκού Κοινοβουλίου και του Συμβουλίου να επανέλθει, στην πρόταση κανονισμού για τηνγιεινή των τροφίμων(2), σε έναν ορισμό του νωπού γάλακτος πλησιέστερο σε εκείνον που περιλαμβάνεται σήμερα στην οδηγία 92/46/ΕΟΚ του Συμβουλίου(3): το γάλα που εκκρίνεται από τους μαστικούς αδένες μιας ή περισσότερων αγελάδων, προβατίνων, αιγών ή βουβαλίδων το οποίο δεν έχει θερμανθεί πέραν των 40 °C, ούτε έχειποβληθεί σε επεξεργασία με ισοδύναμο αποτέλεσμα. Μολονότι η έννοια του νωπού γάλακτος δεν ταυτίζεται με εκείνη του φρέσκου γάλακτος, η συμμόρφωση προς αυτόν τον ορισμό κατά την επισήμανση, εάν η πρόταση γινόταν δεκτή όπως είναι, θα εξασφάλιζε σημαντικό βαθμό πληροφόρησης για τον καταναλωτή.

Σε δεύτερο στάδιο, η Επιτροπή θα εξετάσει εάν ενδείκνυται να συμπεριληφθούν στο κοινοτικό δίκαιο ειδικότερες διατάξεις σχετικά με την ποιότητα του γάλακτος για κατανάλωση και ειδικότερα με το χαρακτηρισμό φρέσκο.

(1) Κανονισμός (ΕΟΚ) 1274/91 της Επιτροπής, της 15ης Μαΐου 1991, περί λεπτομερών κανόνων για την εφαρμογή του κανονισμού (ΕΟΚ) 1907/90 του Συμβουλίου σχετικά με ορισμένες προδιαγραφές εμπορίας για τα αυγά — ΕΕ L 121 της 16.5.1991.

(2) COM(2000)438 τελικό.

(3) Οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα, ΕΕ L 268 της 14.9.1992.